CELEX: 62020TN0665
Language: fi
Date: 2020-11-06 00:00:00
Title: Asia T-665/20: Kanne 6.11.2020 – Ryanair v. komissio

21.12.2020   
            
            
               FI
            
            
               Euroopan unionin virallinen lehti
            
            
               C 443/30
            
         
      Kanne 6.11.2020 – Ryanair v. komissio
      (Asia T-665/20)
      (2020/C 443/35)
      Oikeudenkäyntikieli: englanti
      
         Asianosaiset
      
      
         Kantaja: Ryanair DAC (Swords, Irlanti) (edustajat: asianajajat E. Vahida, F. Laprévote, V. Blanc, S. Rating ja I. Metaxas-Maranghidis)
      
         Vastaaja: Euroopan komissio
      
         Vaatimukset
      
      Kantaja vaatii, että unionin yleinen tuomioistuin
      
                  —
               
               
                  kumoaa 26.4.2020 tehdyn Euroopan komission päätöksen (EU) valtiontuesta SA.56867 COVID-19 – Saksa: Korvaus Condor Flugdienst GmbH:lle COVID-19-kriisin puhkeamisen aiheuttamasta vahingosta (1) ja
               
            
                  —
               
               
                  velvoittaa Euroopan komission korvaamaan oikeudenkäyntikulut.
               
            Kantaja on myös pyytänyt kanteensa käsittelemistä Euroopan unionin tuomioistuimen perussäännön 23 a artiklassa tarkoitetussa nopeutetussa menettelyssä.
      
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, jonka mukaan Euroopan komissio on rikkonut EUT-sopimuksen erityisiä määräyksiä ja unionin oikeuden yleisiä periaatteita syrjintäkiellosta, palvelujen tarjoamisen vapaudesta ja sijoittautumisvapaudesta, jotka ovat olleet lentoliikenteen markkinoiden kilpailulle vapauttamisen perustana Euroopan unionissa. Lentoliikenteen vapauttaminen on mahdollistanut aidosti yleiseurooppalaisten halpalentoyhtiöiden kasvun. Salliessaan sen, että Saksa myöntää tukea vain Condorille, Euroopan komissio on jättänyt huomiotta COVID-19-kriisistä johtuvien matkustusrajoitusten aiheuttaman vahingon tällaisille yleiseurooppalaisille lentoyhtiöille.
               
            
                  2)
               
               
                  Toinen kanneperuste, jonka mukaan komissio on soveltanut virheellisesti SEUT 107 artiklan 2 kohdan b alakohtaa ja tehnyt ilmeisen arviointivirheen tarkastaessaan, oliko tuki oikeassa suhteessa COVID-19-kriisistä johtuvien matkustusrajoitusten aiheuttamaan vahinkoon, erityisesti pitäessään Condorin pitkittynyttä maksukyvyttömyysaikaa tuella katettavana suorana vahinkona ja katsoessaan, että Condor myytäisiin kesäkuuhun 2022 mennessä ja että se voisi käyttää myyntitulot tuen osittaiseen palauttamiseen.
               
            
                  3)
               
               
                  Kolmas kanneperuste, jonka mukaan Euroopan komissio on jättänyt aloittamatta muodollisen tutkintamenettelyn vakavista vaikeuksista huolimatta ja loukannut kantajan menettelyllisiä oikeuksia.
               
            
                  4)
               
               
                  Neljäs kanneperuste, jonka mukaan komissio on jättänyt noudattamatta perusteluvelvollisuuttaan.
               
            
         (1)  26.4.2020 tehty Euroopan komission päätös (EU) valtiontuesta SA.56867 COVID 19 – Saksa: Korvaus Condor Flugdienst GmbH:lle COVID-19-kriisin puhkeamisen aiheuttamasta vahingosta (EUVL 2020 C 310, s. 5)